Source: https://esszlessz.blog.hu/2016/06/10/irany_etyek_irany_a_chardonnej?token=a137df6572f507bc5e27793cc49b6d9a
Timestamp: 2019-01-16 13:07:31+00:00

Document:
Irány Etyek!Irány a ChardonnÉJ! - esszlessz- a "feneketlen" kóstolóblog
Másodszorra is ChardonnÉJ – mágikus éjszaka, mágikus borokkal a legjobb társaságban!
június 25. 17.00-23.00 óra, Etyek Öreghegy
A tavalyi nagy sikerre való tekintettel az Etyeki Kúria idén is megszervezi a SzentIván-éjhez legközelebb eső szombaton, június 25-én a ChardonnÉJ elnevezésű programját. A tavalyihoz képest a résztvevő borászatok száma is megduplázódott és egészen különleges reserve készletekkel készülnek a ChardonnÉJ sétálóutcai kóstoltatásra. A nap folyamán az Etyeki Kúria szomszédai kínálják finomságaikat és este a Highly Trained Monkeys Band szolgáltatja a zenét a tánchoz.
Az Öreghegyen kialakított sétálóutcán délután 17 órától 21 óráig zajlik a kóstoltatás. A tavaly már résztvevő jeles borászatokhoz – Nyakas Pince, Pannonhalmi Apátsági Pincészet, Sauska Tokaj, Villa Tolnay Borház, Etyeki Kúria – az idei évben csatlakozott az erdélyi Liliac és az osztrák Esterházy mellett a Gróf Buttler Borászat, a Jásdi Pince Csopak, a Kovács Nimród Winery, a Malatinszky Kúria, Miklós Csabi Pincéje, az N.A.G. Kézműves Borászata és a Thummerer Pince is. Természetesen jelen lesznek a Bortársaság munkatársai is, akik számos külföldi borászat Chardonnay borait és világhírű champagne-okat is bemutatnak.
Néhányan igazi különlegességgel készülnek, olyan reserve tételekkel, melyeket a kereskedelemben már nem lehet megtalálni, így a tapasztalt borszakértők is megtalálják számításukat.
A vendégek mellett benéznek az Etyeki Kúria szomszédai is, hiszen délután az Etyek M lakásétterem és a házi sajtos Zsuzsa asszony, míg az esti grillezésnél a Chef Parade Country kínálják majd finomságaikat.
A délutáni kóstoló este az Etyeki Kúria teraszán a Highly Trained Monkeys Band zenés táncos mulatságával zárul.
Sétálójegyek a jegy.hu oldalon illetve az Interticket országos jegyirodáiban 7.000 forintos áron kaphatók. Igény esetén autóbusz transzfer is rendelkezésre áll 2.000 forintos egységáron, amelyre előzetesen kell jelentkezni a marketing@etyekikuria.com e-mail címen.
A Chardonnay az egész világon közkedvelt borfajta. Kezdetben leginkább burgundiában terjedt el, de ma már szinte mindenhol megtalálható. Hazánkban mintegy 3000 hektáron a nyolcvanas évek óta termesztik. Az Etyeki borvidék is elkönyvelhet nemzetközi sikereket evvel a borfajtával. Nevét valószínűsíthetően az azonos elnevezésű „Chardonnay” kis faluról kapta, elterjedését elsősorban a szerzetes kolostoroknak köszönheti.
Jellemzően két nagy csoportja osztják a belőle készített bort, az egyik a korábbi szüretelésű és reduktív eljárással a másik pedig az érettebb és fahordós érlelést is kapó változat.
A fehérborok mellett a pezsgőkészítésnek is nélkülözhetetlen hozzátartozója.
Zöld alma, fehér virágok, citrusok, barack, ananász, mangó, vajas, vaníliás, kókuszdiós vagy füstölt, ebben az íz- és illatkavalkádban merülhetnek el a június 25-én az Etyeki Kúria Borászathoz ellátogató érdeklődők.

References: Kúria 
 Kúria 
 Kúria 
 Kúria 
 Kúria 
 Kúria